recursal/SuperWikiNEXT-32B huggingface dataset:
**Petter Skauen** (født 11. september 1944) er en norsk fredsarbeider. Han ble utdannet ved Det norske Diakonhjem i 1968. Han arbeidet fra 1972 til 1978 for Kirkens Nødhjelp med bistandsarbeid i Ecuador.  
 I Guatemala arbeidet han fra 1978 frem til 1999 der han spilte en aktiv rolle i arbeidet som førte til fredsavtalen som ble underskrevet i Oslo i 1996. I forbindelse med fredsarbeidet har Petter Skauen vært kritisk til USA sitt manglende engasjement for at folk i Mellom-Amerika skulle kunne få et bedre liv. «Amerikanerne hadde nøkkelen til et bedre liv i Mellom-Amerika, men de vil ikke bruke den», sa Petter Skauen.   

Fra 1999 ble Petter Skauen engasjert av Utenriksdepartementet i samarbeid med Kirkens Nødhjelp for å arbeide med freds- og forsoningsarbeid på Haiti og i Den dominikanske republikk. I 2006 fikk han Blanche Majors Forsoningspris og i begrunnelsen sto det «at han får prisen for sin evne og vilje til å skape arenaer der stridende parter kan møtes».

Priser
------

* 1995: Brobyggerprisen
* 1996: Hjelp til selvhjelp-prisen for sitt engasjement for befolkningen i Latin-Amerika.
* 2006: Blanche Majors Forsoningspris
* 2010: Østfoldprisen, Østfold fylkeskommunes hederspris

Kilder
------

* www.strommestiftelsen.no Hjelp til Selvhjelp-prisen i 1996
* Mysen Rotary klubb om Petter Skauen[*død lenke*]
* www.nytid.no i forbindelse med fredsavtalen for Guatemala[*død lenke*]


|  |  |  |
| --- | --- | --- |
| Forrige mottaker:Mari Boine | **Brobyggerprisen**(1995) | Neste mottaker:Simon Flem Devold |
Peking av lasere mot fly (eller med andre sterke lyskilder, for eksempel søkelys) kan skape farlige situasjoner ved å føre til distraksjon eller midlertidig blindhet hos piloten, og er spesielt farlig i kritiske faser av flygingen som for eksempel ved landing eller takeoff.

Det er liten sannsynlighet for at hverken en synlig eller usynlig laserstråler brukt av forbrukere kan forårsake permanent skade på pilotens øyne, da det er kun er laservåpen utviklet for militært bruk som er kraftige nok til det.[] Disse våpnene er dessuten svært dyre og strengt kontrollert slik at det i praksis er umulig for sivile brukere å forårsake strukturelle skader på et fly med en laser.[]

Man kan oppnå bedre flysikkerhet med tanke på lasere på to måter:

* Folk på bakken må utvise stor forsiktighet for å forhindre eller minimere at lasere eller annet sterkt lys blir rettet i luftrommet, og spesielt mot fly.
* Piloter bør være bevisste på faren om lasere, og ha kunnskap om grunnleggende gjenopprettingsprosedyrer dersom de blir utsatt for lasere.

Peking av lasere mot fly kan være farlig for piloter, og har resultert i arrestasjoner i Norge. I en eventuell rettssak kan straffelovens paragraf 150 anvendes, som har en strafferamme på inntil 6 års fengsel som straff «for den som forstyrrer den sikre drift av luftfartøy».

Referanser
----------

1. ↑  Safety in Navigable Airspace Arkivert 8. juli 2014 hos Wayback Machine.
2. ↑
**Justice World Tour** er en turné med Justin Bieber.

Datoer
------

### 2022

#### Mars

* 9. KeyArena (USA)

### 2023

#### Februar

* 18 Pechanga Arena (USA)
* 20. T-Mobile Arena (USA)
* 22. Gila River Arena (USA)
* 23. The Forum (USA)
* 26. Tacoma Dome (USA)
* 28. SAP Center (USA)

#### Mars

* 2. SAP Center (USA)
* 4. Golden 1 Center
* 7. Staples Center
* 8. Staples Center

March 11, 2022 Portland Moda Center — —
March 13, 2022 Salt Lake City Vivint Arena — —
March 16, 2022 Denver Ball Arena — —
March 18, 2022 Tulsa BOK Center — —
March 21, 2022 Atlanta State Farm Arena — —
March 22, 2022
March 25, 2022 Toronto Canada Scotiabank Arena — —
March 28, 2022 Ottawa Canadian Tire Centre — —
March 29, 2022 Montreal Bell Centre — —
March 31, 2022 Newark United States Prudential Center — —

#### April

April 1, 2022 Brooklyn Barclays Center — —
April 4, 2022 Pittsburgh PPG Paints Arena — —
April 6, 2022 Greensboro Greensboro Coliseum — —
April 7, 2022 Jacksonville VyStar Veterans Memorial Arena — —
April 9, 2022 Tampa Amalie Arena — —
April 11, 2022 Orlando Amway Center — —
April 13, 2022 Miami FTX Arena — —
April 19, 2022 Cincinnati Heritage Bank Center — —
April 21, 2022 Indianapolis Gainbridge Fieldhouse — —
April 24, 2022 Des Moines Wells Fargo Arena — —
April 25, 2022 St. Louis Enterprise Center — —
April 27, 2022 Austin Moody Center — —
April 29, 2022 Houston Toyota Center — —

#### Mai

May 1, 2022 Dallas American Airlines Center — —
May 4, 2022 Kansas City T-Mobile Center — —
May 6, 2022 Minneapolis Target Center — —
May 9, 2022 Chicago United Center — —
May 10, 2022
May 12, 2022 Grand Rapids Van Andel Arena — —
May 14, 2022 Buffalo KeyBank Center — —
May 16, 2022 Columbus Schottenstein Center — —
May 17, 2022 Nashville Bridgestone Arena — —
May 22, 2022 Monterrey Mexico Estadio de Béisbol Monterrey N/A — —
May 23, 2022 Zapopan Estadio Tres de Marzo — —
May 25, 2022 Mexico City Foro Sol — —
June 5, 2022 Detroit United States Little Caesars Arena Jaden
Harry Hudson

TEO

— —
June 7, 2022 Toronto Canada Scotiabank Arena — —
June 8, 2022
June 10, 2022 Washington, D.C. United States Capital One Arena — —
June 13, 2022 New York City Madison Square Garden — —
June 14, 2022
June 16, 2022 Philadelphia Wells Fargo Center — —
June 18, 2022 Uncasville Mohegan Sun Arena — —
June 20, 2022 Boston TD Garden — —
June 24, 2022[b] Milwaukee American Family Insurance Amphitheater
**IJustWantToBeCool** er en svensk humortrio som består av brødrene Victor (født 5. februar 1992 (31 år)) og Emil Beer (født 28. oktober 1994 (28 år)) med fetteren Joel Adolphson (født 26. mars 1992 (31 år)). De har over 940 000 abonnenter på kanalen IJustWantToBeCool, og over 700 000 abonnenter på kanalen IJustWantToBeCool2. 

De har lastet opp humoristiske sketsjer på YouTube siden 2011.

På sine to Youtube-kanaler, IJustWantToBeCool og IJustWantToBeCool2, IJustWantToBeCool GAIMING, har de ialt lastet opp over 600 videoer med totalt over 800 millioner visninger.

TV-serier
---------

IJustWantToBeCool har laget fire TV-serier som har blitt sendt på SVT:

* *Semi* (2013)
* *Konsten att få sin mamma att gråta* (2014–2015)
* *En helt vanlig dag* (2019)
* *Skolan* (2019)

Guldtuben
---------

Trioen har vunnet prisene «Årets humorgrupp», «Årets humorkanal», «Årets klickmonster», og «Årets humor» to ganger under Guldtuben, en prisutdeling som tilsvarer den norske Gullsnutten.

Referanser
----------

1. ↑  «IJustWantToBeCool - YouTube». *www.youtube.com*. Besøkt 10. april 2021.
2. ↑  «IJustWantToBeCool2 YouTube Channel Analytics and Report - NoxInfluencer». *www.noxinfluencer.com* **(engelsk)**. Besøkt 12. april 2021.
3. ↑  Sweden, Sveriges Television AB, Stockholm. «Skolan» **(svensk)**. Besøkt 10. april 2021.
4. ↑  «Splay Sverige - Sveriges största YouTubers på en kanal - YouTube». *www.youtube.com*. Besøkt 12. april 2021.
St. Olavs Ordens storkors (stjerne) 
**Storkors** er betegnelsen på den øverste og fornemste grad i ordener, særlig i slike som har fem trinn, men også i en del andre. Betegnelsen har sitt opphav i fransk ordensvesen, der øverste grad av Den militære Sankt Ludvigs orden (innstiftet 1693) bar denne betegnelsen og der øverste grad i Æreslegionen fra 1816 fikk samme navn. Æreslegionens fem trinn ble stående som modell for mange moderne fortjenstordener:

* storkors (*grand-croix*)
* storoffiser (*grand officier*)
* kommandør (*commandeur*)
* offiser (*officier*)
* ridder (*chevalier*)

Som en ytterligere utmerkelse kan innehavere av storkors tildeles ordenens kjede. Betegnelsen er da *storkors med kjede*. Dette kan noen ganger regnes som en selvstendig grad, andre ganger regnes kjedet ikke som det.

I noen ordener benyttes betegnelsen *storbånd*, en henvisning til ordensbåndet innehavere bærer skrått over brystet, for å unngå den religiøst pregede betegnelsen *kors*. I oversettelser benyttes betegnelsen storkors likevel enkelte ganger også om øverste grad i ordener som benytter annen terminologi, da for å indikere likeverdighet med hensyn til rang. 

Storkors benyttes som betegnelse for øverste grad i de to norske ordenene, St. Olavs orden og Den kongelige norske fortjenstorden.

Referanser
----------

1. ↑  «Ordensklasser og -insignier» i Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966, s. 16f.

Kilder
------

* «Ordensklasser og -insignier» i Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966, s. 16f

|  |  |
| --- | --- |
| Oppslagsverk/autoritetsdata | Store norske leksikon
 |
**Coetus Internationalis Patrum** (omtrent: *[Konsils]fedres internasjonale forbund*), kort **Coetus**, var en løs krets av konservative krefter under Annet vatikankonsil.

Gruppen bestod av om lag 250 biskoper. Til den regnes kardinalene Giuseppe Siri, Arcadio María Larraona, Rufino Jiao Santos, Alfredo Ottaviani, Michael Browne og Ernesto Ruffini. Også erkebiskop Marcel Lefebvre, erkebiskop Geraldo de Proença Sigaud, SVD, biskop José Maurício da Rocha og biskop Antônio de Castro Mayer organiserte seg i *Coetus*.

Skjønt kretsen ikke var noen kirkelig organisasjon i egnere betydning, forstod dens tilgørige seg som samstemte av mål og retning. Hovedanliggender vat en videreføring av Kirken på basis av de forutgående pavers læreembede. Slik var kretsen i opposisjon til de kretser som den regnet som modernistiske, som de anså representert ved teologer som for eksempel Yves Congar, Karl Rahner, Joseph Ratzinger, Franz König og Hans Küng.

Eksterne lenker
---------------

* (en) Coetus Internationalis Patrum – kategori av bilder, video eller lyd på Commons Rediger på Wikidata
**Trollåsen** er et område i Nordre Follo kommune som består av et boligfelt og noen bedrifter. Boligfeltet ligger på et platå med bratte sider ned mot Trolldalen og grenser til Mastemyr og Gjersjøen.

Området ble bygget ut på 1980-tallet og flere store bedrifter holdt til der.

Historie
--------

Navnet Trollåsen eller Trolldalsåsen (brukt på kart frem til 70-tallet), kommer antagelig fra før middelalderen. Da lå det en gammel bygdeborg her. Området var ufremkommelig og en del røvere var på vandring i distriktet. Derfor ble unger på gårdene og husmannsplassene i nærheten fortalt at det var noe trollsk over området, derav Trollåsen. I gamle kart er også Gjersjø bru kalt Trolldalsbroa.

Bedrifter
---------

Flere bedrifter holder til og har tidligere holdt til på Trollåsen:

* Synnøve Finden
* Volvo Maskin
* Kondomeriet
* Scandec systemer
* Kodak (nedlagt)
* Bosh (flyttet)

Referanser
----------

1. ↑  Trollåsen grendelag - Trollåsens historie Arkivert 25. juni 2013 hos Wayback Machine.
2. ↑
3. ↑  Volvo troner øverst på inntektstoppen
4. ↑  Kondomeriet har «årets nettredaktør» Nederst i artikkelen nevnes det kontoret på Trollåsen

Eksterne lenker
---------------

Trollåsen grendelag
Trollåsen borettslag

En del av boligfeltet på Trollåsen. I forgrunnen er Flisveien og lengst unna er Kvernbakken. Til høyre i bildet kan man se E18 Mosseveien

|  |  |
| --- | --- |
| Oppslagsverk/autoritetsdata | GeoNames
 |
Utsyn, 1953
**Mers-el-Kébir** (arabisk: المرسى الكبير, spansk: *Mazalquivir*) er en havneby i nordvestre Algerie og ligger ved Middelhavet nær Oran i Oranprovinsen. Folkemengden i kommunen var på 16 970 innbyggere ved folketellingen i 2008, hvorav 15 639 bodde i sentralbyen.

Historie
--------

Mers-el-Kébir var opprinnelig en romersk havn, men ble en del av Almohadenes rike på 1100-tallet. Den falt under herskerne i Tlemcen på 1400-tallet og ble et sentrum for pirater omkring 1492. Den ble okkupert vekselvis av ottomanske tyrkere, portugisere og spanjorer. Spanjolene inntok byen i 1505 under Kardinal Cisneros og holdt den til 1792.

Franskmennene okkuperte byen i 1830 og forsterket havnen i 1868 med fyret «*Saint André de Mers-el-Kébir*» (ødelagt under andre verdenskrig). Etter Frankrikes fall i 1940 ble deler av den franske flåte samlet i havnen. Den 3. juli 1940 angrep Styrke H fra Royal Navy som ledd av *Operation Catapult* den franske flåten ved Mers-el-Kébir for å forhindre at den falt i tyske hender.

Évianavtalen den 18. mars 1962 anerkjente Algeries selvstendighet, men tillot at Frankrike beholdt sin marinebase her i 15 år. Franskmennene trakk seg imidlertid ut etter fem år.

Referanser
----------

1. ↑   Office National des Statistiques, Algérie; Résultats du Recensement Général de la Population et de l'Habitat 2008 Arkivert 23. juni 2011 hos Wayback Machine. Lest 21. mars 2011.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** SUDOC **·** NKC **·** GeoNames
 |
Artikkelen omhandler et sted i Hamarøy. For andre steder med samme navn, se Storjord

**Storjorda**, ofte skrevet **Storjord** og på lulesamisk **Stuorgiedde**, er ei bygd i Hamarøy kommune i Nordland. Den ligger på nordsida av Beisfjorden, en sidearm av Tysfjorden. Storjord har om lag 200 fastboende. Inntil 31. desember 2019 var Storjord en del av Tysfjord kommune. 

Et par kilometer nord for Storjorda ligger Bognes, det sørlige fergestedet på den eneste gjenværende fergeforbindelsen langs E6 i Norge, med fergeforbindelse til Skarberget og til Lødingen. I bygda ligger også hotellet Tysfjord Turistsenter. Barne- og ungdomsskolen Storjord oppvekstsenter har om lag 18 elever.

Kjente personer fra Storjorda
-----------------------------

* Erlend Elias Bragstad (stylist)

Referanser
----------

1. ↑  Statens kartverks faktaark Storjorda. Besøkt 12. februar 2020.
2. ↑  «Arkivert kopi». Arkivert fra originalen 16. juli 2019. Besøkt 16. juli 2019.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Sjødraugane og landdraugane** er et vandresagn (klassifisert som ML 4065 i Reidar Th. Christiansens vandresagnkatalog). Sagnet har vært fortalt både i norsk og samisk tradisjon og har vært kjent fra Tjøtta i Nordland til Petsamo i finsk Lappmark.

I kortform er sagnet slik:

*I et fiskevær hendte det en gang at de hadde for lite brennevin til jul, og en gutt ble sendt ned til naustet for å hente mer. Da han hadde fått tappet opp en kanne, fikk han se at det satt en stor draug i døråpningen og stengte vegen for ham. Han slengte kanna mot draugen så han falt ned i sjøen. Gutten sprang opp alt han kunne, men han hørte at en flokk av drauger kom etter ham. Da han kom til kirkegården, hoppet han over muren og ropte: Opp alle dere som ligger her og hjelp meg! Da han hoppet over den øvre kirkegårdsmuren så han draugene komme som en saueflokk over den nedre, men nå reiste også de døde seg fra gravene. Da han sprang videre hørte han glamet av et voldsomt slagsmål.*
*Folkene hjemme ville ikke tro ham, men da de kom til kirken juledagsmorgen, fikk de se at området fra kirkegården og ned til sjøen var strødd av likkisteplanker og vrakgods som draugene og daudingene hadde brukt som våpen.*
Et lignende sagn finnes i Legenda Aurea fra 1200-tallet. En mann i Paris pleide alltid å be for de dødes sjeler når han gikk over gravene. En gang ble han forfulgt av fiendene sine og måtte rømme inn på kirkegården. Da reiste de døde seg fra gravene og gikk løs på forfølgerne som rømte. 

Dette sagnet har vært kjent i England, Tyskland og på Sicilia.

Se også
-------

* Draug (vesen)

Litteratur
----------

Olav Bø, Ronald Grambo, Bjarne Hodne og Ørnulf Hodne, *Norske segner*, Oslo:1981 Samlaget.
Midtpartiet av Kjellströmdalen sett fra nordsiden fra fly.
Kjellströmdalen på kartet over SvalbardKjellströmdalenKjellströmdalenKjellströmdalen på kartet over Svalbard
**Kjellströmdalen** er en 27 km lang og 3-5 km bred dal på midtre Spitsbergen, lengst øst i Nordenskiöld Land og danner grensen mot Heer Land. Dalen er en bred og flatbunnet u-dal, og i dalbunnen renner den sterkt forgreinete Kjellströmelva, som renner ut i Van Mijenfjorden. 

Ytterst danner dalen en tidevanns-lagune kalt Braganzavågen, og ved denne ligger gruvesamfunnet Sveagruva. Umiddelbart før Sveagruva går en liten sidedal med isbre inn til gruven Svea Nord, med veiforbindelse. 

Dalen går nordøstover innover i fjellandskapet, med 800 meter høye topper i øst og 900 meter høye i vest. En sideelv, Lundströmelva, danner Lundströmdalen som skiller lag med Kjellströmdalen midtveis. Denne sidedalen går nordover og krysser over i Reindalen helt øverst i denne. ferdselen fra Sveagruva til Reindalen og Longyearbyen går likevel ikke omveien gjennom denne tilgjengelige krysningsdalen, men rett over fjellet via Slakbreen.

Det er ingen vernestatus i Kjellströmdalen.

Dalen har fått sitt navn etter den svenske topografen Carl Johan Otto Kjellström (1855–1913).

Referanser
----------

1. ↑  Kjellströmdalen *Stadnamn i norske polarområde*, Norsk polarinstitutt. Besøkt 9. mars 2013

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
**Storvatnet** er et vann på Averøya på Nordmøre. Vannet er øyas største ferskvann og ligger nordøst, på yttersida av øya, mellom tettstedene Bådalen og Bruhagen, 27 meter over havet. Fylkesvei 64 følger vannets østre kant, og kommuneveien Hjelsetvegen følger vannets nordre ende. I vest avgrenses vannet av Kullan, tre karakteristiske bergtopper (Nørd-, Midt- og Sørkullan). Storvatnet har et areal på ca 0,78 Km2, og største bredde/lengde er 1,2 /1,1 km

Drikkevannskilde
----------------

Storvatnet er regulert som drikkevannskilde for Nordre Averøy Vannverk.

Holmer
------

Det er to bebygde holmer på Storvatnet, Storvassholmen (også kalt Ebbelholmen, etter navnet på distriktslege dr. Ebbel som eide holmen frem til 1980-tallet.), og Litjholmen, også kalt Litjvassholmen. I tillegg finnes en lav ubebygd holme, Grasholmen, nord på vannet, som står under vann ved høy vannstand.

Nedslagsfelt og utløp
---------------------

Storvatnet har sin største vanntilførsel i sørøst fra Haukåsvatnet, som har sitt nedslagsfelt i Ramsdalen og Straumsetra. Storvatnet og Haukåsvatnet er forbundet via Stokkåa som krysser under Fylkesvei 64. Også utmarksområdet i sørvest mellom Nørdkullen og Haukåshaugen danner nedslagsfelt og tilsig for Storvatnet. Storvatnet har sitt utløp i Gammelfossen som danner tilførsel til tjernet Evja. Evja har sitt utløp i en liten foss i Fossabakkå. Her står fortsatt ruiner og rester etter mølle og turbiner som benyttet vasskraft i fossen.

Oppdemming
----------

Storvatnet var sent på 1800-tallet vannreservoar for mølleanlegget Lyhs-mølla, som ble bygget i Gammelfossen. Vannstanden ble regulert i demningen med tømmerstokker som ble lagt på tvers i en oppmurt åpning i fossen. på 70tallet ble vannet permanent demmet opp av det lokale vannverket.

Rekreasjon
----------

Siden vannet er drikkevannskilde er det restriksjoner knyttet til bruk av vannet, men områdene rundt benyttes flittig som turområder. Vannet er fiskerikt, og benyttes av sportsfiskere. Det er flere naust langs vannet, og adkomst til holmene foregår ved hjelp av robåt. De senere årene er vannet også benyttet til jolleseiling.

Dyreliv
-------

Området rundt Storvatnet har et rikt dyre- og fugleliv. Bestanden av hjortedyr økte kraftig på 60-70tallet, og er et dagligdags syn i hele området. Rovdyr som rev, mink og oter er også vanlig. En rekke fuglearter benytter Storvatnet og området rundt til hekkeområder. Sjøfugl trekker inn fra havet og hekker i området. Grasholmen har hatt tett forekomst av hekkende sjøfugl. Flere havørn hekker i området.

Verneinteresser
---------------

I elvene inn i og ut av Storvatnet er det forekomst av elvemusling som blant annet legger restriksjoner på utbygging og veianlegg langs elva videre ned til Bruhagen og Strømsvågen.

Referanser
----------

1. 1 2  «NVE Atlas». Norges vassdrags- og energidirektorat. Besøkt 21. januar 2016

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Ringve videregående skole** var en videregående skole i Trøndelag som lå på Lade, ca. 4 km nordøst for Trondheim sentrum. Ringve videregående skole ble fra 1. august 2011 slått sammen med Brundalen videregående skole til Charlottenlund videregående skole.

Skolen startet i 1957 med ettermiddagsundervisning ved Gerhard Schønings skole, og var en interkommunal skole. Elevtallet ved Ringve skole økte raskt, og allerede i 1958 besluttet bystyret i Trondheim å overlate nybygget for folkeskolen på Lade til Ringve skole. Bygningene ble så tatt i bruk i 1959. Ringve skole var da både realskole og gymnas med real- og engelsklinje. Ved en ny skoleordning fra 1964 gikk skolen over til å bli «samlegymnas» for de østlige strøk av Trondheim.

I desember 2008 vedtok fylkestinget i Sør-Trøndelag å slå sammen Ringve videregående skole og Brundalen videregående skole til Charlottenlund videregående skole. Sammenslåingen skjedde formelt 1. august 2011, og etter sammenslåingen flyttet først Ringve videregående skole inn i Brundalen videregående skoles eksisterende lokaler. Etter et halvt år flyttet den nå sammenslåtte skolen til nybygde lokaler i Brundalen ved Charlottenlund i januar 2012. Allerede fra skoleårets start i august 2011 hadde bygningene etter Ringve videregående skole blitt tatt i bruk av skoler med behov for midlertidige lokaler, først av Strinda videregående skole fra august 2011 til høsten 2013.

| * v
* d
* r
Videregående skoler i Trøndelag |
| --- |
| Nåværende | 
* Aglo
* Bybroen
* Byåsen
* Charlottenlund
* Fosen
* Gauldal
* Granskogen
* Grong
* Guri Kunna (Hitra/Frøya)
* Heimdal
* Hemne
* Inderøy
* KVT
* Lade
* Leksvik
* Levanger
* Lukas
* Malvik
* Meldal
* Melhus
* Meråker
* Mære
* NæringsAkademiet
* Olav Duun (Namsos)
* Ole Vig (Stjørdal)
* Oppdal
* Orkdal
* Rissa
* Røros
* Selbu
* Skjetlein
* Sonans Trondheim
* Steinerskolen
* Steinerskolen, Rotvoll
* Steinkjer
* Strinda
* Thora Storm (Trondheim)
* Tiller
* Trondheim katedralskole
* Trondheim tekniske fagskole
* Val
* Verdal
* Ytre Namdal
* Øya
* Åfjord

 |  |
| Tidligere | 
* Adolf Øien
* Brundalen
* Egge
* Gerhard Schøning
* Guldbergaunet
* Ladejarlen
* Ringve
* Skatval
* Stjørdal
* Thorp og Andersen

 |

|  |  |
| --- | --- |
| Oppslagsverk/autoritetsdata | VIAF **·** Nasjonalt skoleregister
 |
***Ptorthocera*** er en slekt av biller med larver som lever i død ved.

Utseende
--------

En middelsstor, avlang, halvblank, mørk bille. Antennene er kraftig kamformede, nesten så lange som kroppen. Oversiden er uten påfallende hår.

Levevis
-------

I motsetning til de fleste andre medlemmene i gruppen mudderbiller (Dryopoidea) (hvis det nå er der callirhipidene hører hjemme) er disse billene ikke knyttet til vann. Larvene utvikler seg i gamle, råtne trestokker som er sterkt angrepet av sopp (hvitråte). De voksne billene kommer gjerne til lys, og lever trolig ganske kort tid.

Utbredelse
----------

Arten er beskrevet fra Guatemala og er også kjent fra Nicaragua.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea) (usikker plassering)
			* Familien **Callirhipidae** van Emden, 1924
				+ Slekten ***Ptorthocera*** Champion, 1896
					- *Ptorthocera calva* Champion, 1896

Eksterne lenker
---------------

* Bilde av arten
* (en) *Ptorthocera* i Encyclopedia of Life Rediger på Wikidata

* (en) *Ptorthocera* i Global Biodiversity Information Facility Rediger på Wikidata
**Coelostomidiidae** er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

Utseende
--------

Hunner av Coelostomidiidae har vanligvis et avrundet, hvelvet, tykt skall av hard voks. Fra bakenden stikker det oftest ut et hvitt voksrør. Slekten *Coelostomidia* og *Mimosecerya* har velutviklede bein og antenner, hos de øvrige er beina redusert til kjegleformede knopper.

Levevis
-------

Denne familien kan leve på en rekke ulike planter, men helst på busker og trær. Hunnene utvikler seg gjennom fire stadier, hannene gjennom fem. Artene som lever på New Zealand er forholdsvis godt kjente. Hos i alle fall noen av disse legges eggene under hunnens skjold, og hun skrumper inn ettersom eggene blir lagt. De nyklekte nymfene kryperut gjennom en åpning i den bakre enden av skjoldet, finner seg en barksprekk og slår seg ned der og begynner å suge plantesaft. De danner et voksrør i den bakre enden og skiller ut et tykt lag av bomullsaktig voks som etter hvert herdes. De voksne hunnene har reduserte munndeler og tar ikke til seg næring, men lever på reserver fra nymfetiden. Hannene utvikler seg temmelig likt hunnene i det to første stadiene, det tredje stadiet er ganske aktivt, men det fjerde stadiet er et hvile- ("puppe") stadium. De voksne hannene er igjen bevegelige og aktive.

Utbredelse
----------

Familien forekommer i Mellom- og Sør-Amerika og på New Zealand.

Systematisk inndeling
---------------------

  

**Treliste**
* ordenen Nebbmunner, Hemiptera
	+ underordenen Plantelus, Sternorrhyncha
		- overfamilien Skjoldlus, Coccoidea
			* familien Coelostomidiidae
				+ slekten *Coelostomidia* – 6 arter
				+ slekten *Cryptokermes* – 3 arter
				+ slekten *Mimosecerya* – én art
				+ slekten *Paracoelostoma* – én art
				+ slekten *Ultracoelostoma* – 3 arter

Kilder
------

* Liste over alle beskrevne arter[*død lenke*]
* Coelostomidiidae på ScaleWeb

Eksterne lenker
---------------

* (en) *Coelostomidiidae* i Encyclopedia of Life Rediger på Wikidata

* (en) *Coelostomidiidae* i Global Biodiversity Information Facility Rediger på Wikidata

* (en) *Coelostomidiidae* hos Fossilworks Rediger på Wikidata

* (en) *Coelostomidiidae* hos NCBI Rediger på Wikidata

* (en) *Kategori:Coelostomidiidae* – bilder, video eller lyd på Wikimedia Commons Rediger på Wikidata

* *Coelostomidiidae* – detaljert informasjon på Wikispecies Rediger på Wikidata
**Serge Brammertz** (født 17. februar 1962 i Eupen i Belgia) er en belgisk baron og jurist. Han er fra 2016 sjefsanklager ved Den internasjonale restmekanismen for straffetribunaler. Fra 2008 var han sjefsanklager ved Det internasjonale krigsforbrytertribunalet for det tidligere Jugoslavia.

Han studerte jus ved Université catholique de Louvain og kriminologi ved Université de Liège i Belgia, og jus ved Albert-Ludwigs-Universität Freiburg i Tyskland, der han tok doktorgraden. Han kommer fra det tyskspråklige Øst-Belgia og snakker ved siden av morsmålet tysk også flytende fransk, nederlandsk og engelsk.

Han arbeidet først som advokat i Verviers, men ble i 1989 utnevnt til stedfortredende statsadvokat og i 1996 til førstestatsadvokat i Eupen. I 1997 ble han utnevnt til nasjonalmagistrat, i 2002 ble han så føderal statsadvokat.

Brammertz ble i 2003 utnevnt til stedfortredende anklager ved Den internasjonale straffedomstolen i Haag. Der hadde han ansvar for straffeforfølgelse av menneskerettighetsbrudd i Uganda, Darfur og Den demokratiske republikken Kongo.

Den 1. januar 2008 etterfulgte han Carla del Ponte som sjefsanklager ved Det internasjonale krigsforbrytertribunalet for det tidligere Jugoslavia. Han prosederte saken mot Radovan Karadžić, den tidligere presidenten for Republika Srpska som ble arrestert sommeren 2008.

Brammertz ble i 2014 adlet med tittelen baron. Tittelen er ikke arvelig.

Referanser
----------

1. ↑   Munzinger Personen, Munzinger IBA 00000026469, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id brammertz-serge, besøkt 9. oktober 2017[Hentet fra Wikidata]
3. ↑  «Prosecutor». *United Nations International Residual Mechanism for Criminal Tribunals* **(engelsk)**. 31. desember 2013. Besøkt 21. mai 2020.
4. ↑  «Adellijke gunsten en eretekens», Belgias utenriksdepartement, 15. april 2014. Lest 15. januar 2017.

  


|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** VIAF **·** GND **·** LCCN **·** ISNI **·** SUDOC **·** Munzinger (iba)
 |
**Coenwulf**, også kalt **Cenwulf**, **Kenulf** og **Kenwulph** (død 821), var konge over Mercia fra desember 796 til sin død i 821. Coenwulf nedstammet fra en bror til kong Penda av Mercia, som hadde regjert Mercia fra ca 626 til 655. Han ble konge etter Ecgfrith av Mercia, sønn av Offa av Mercia. Ecgfrith hadde regjert i bare 141 dager, da Coenwulf overtok tronen.

I de første årene av sin regjeringstid, måtte Coenwulf håndtere et opprør i Kent, som hadde vært under Offas kontroll. Eadberht Præn vendte tilbake fra sitt eksil i Francia for å gjøre krav på den Kentiske tronen og Coenwulf ble tvunget til å vente på pavens støtte før han kunne gripe inn. Da pave Leo III samtykket i å ekskommunisere Eadberht, invaderte Coenwulf Kent og gjeninntok kongedømmet. Eadberht ble da tatt til fange, fikk hendene kuttet av og ble gjort blind.

Det kan også se ut som at Coenwulf mistet kontrollen over kongedømmet East Anglia i de første årene av sin regjeringstid, ettersom en uavhengig utmyntning pågikk der under kong Eadwald. Coenwulfs mynter kom igjen til syne i East Anglia i 805, noe som indikerer at det var under Mercias kontroll. Flere av Coenwulfs felttog mot Waliserne er nedtegnet, men bare én konflikt med kongedømmet Northumbria – i året 801, er nedtegnet, selv om det er sannsynlig at Coenwulf fortsatte å støtte motstanderne av Northumbrias konge Eardwulf.

Coenwulf kom senere i konflikt med erkebiskop Wulfred av Canterbury i spørsmålet om hvorvidt legfolk skulle kontrollere religiøse byggverk som f. eks. klostre. Forholdet mellom de to brøt definitivt sammen, da erkebiskopen ikke var i stand til å utføre sine plikter i minst fire år. En delvis løsning på konflikten ble oppnådd i 822 med Coenwulfs etterfølger, kong Ceolwulf I av Mercia. Den ble ikke helt løst før i 826, da det kom i stand en avtale mellom Wulfred og Coenwulfs datter Cwoenthryth, som hadde vært den største arvingen av Coenwulfs religiøse eiendommer.

Coenwulf ble etterfulgt på tronen av sin bror Ceolwulf. En legende som trolig stammer fra tiden etter Normannernes invasjon av England, hevder at hans sønn Cynehelm ble myrdet for å gi broren første plass i arvefølgerekken. Etter to år ble Ceolwulf avsatt, og kongerekken forsvant permanent ut av Coenwulfs familie. Coenwulf var den siste kongen av Mercia som utøvde betydelig makt over de andre anglo-saksiske kongedømmene. Et tiår etter hans død vokste kongedømmet Wessex fram som en ny maktbase under kong Egbert, og Mercia klarte aldri mer å gjenvinne sin tidligere maktposisjon.


|  |  |  |
| --- | --- | --- |
| Forgjenger:**Ecgfrith** | **Konge av Mercia**(796–821) | Etterfølger:**Ceolwulf** |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
Testpilot Chuck Yeager foran et Bell X-1
En **testflyver** er en erfaren flyver som er ansatt til å prøvefly og evaluere nyutviklede luftfartøyer eller endringer på slike. Ved utvikling av avionikk, våpensystemer og lignende til luftfartøyer benyttes også testflyvere.

Testflyvere kan være ansatt av militære organisasjoner eller private flyprodusenter. Utprøving av militære luftfartøyer regnes som den mest utfordrende og risikofylte flyvningen i fredstid.

I 1950-årene ble i gjennomsnitt én testflyver drept hver uke, men risikoen har senere synket drastisk, takket være luftfartens modning, teknologiens utvikling, bedre bakketesting og simulering og, i det siste, anvendelse av ubemannede luftfartøyer for å teste eksperimentelle teknikker. Testflyvning av eksperimentelle luftfartøyer er imidlertid stadig mer farlig enn de fleste andre former for flyvning.

Berømte testflyvere
-------------------

* Chuck Yeager
* Neil Armstrong
* Albert Scott Crossfield
* Howard Hughes
* Hanna Reitsch
* Frederick D. Gregory
* Herbert Hinkler

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data)
 |
**Laurent Robert** (født 21. mai 1975 i Saint-Benoît, Réunion) er en fransk landslagsspiller i fotball som har spilt for tre engelske, to franske, en portugisisk og en spansk klubb. Han spiller nå for Toronto FC i Canada. 

Robert har scoret 1 mål på 9 landskamper for Frankrike.

Biografi
--------

### Klubblag

Laurent Robert startet sin profesjonelle fotballkarriere i franske Montpellier i 1994. Etter å ha spilt for denne klubben i fem år gikk han til Paris Saint-Germain, og her spilte han fram til august 2001 da han ble solgt til Newcastle United for £9 500 000. Robert debuterte for Newcastle den 19. august 2001 i en ligakamp mot Chelsea, og den 8. september 2001 scoret han sitt første mål for *the Magpies* da Newcastle vant 4-1 over Middlesbrough i en ligakamp på Riverside Stadium. Da 2001/02-sesongen var over hadde Robert scoret 8 mål på 36 ligakamper for Newcastle, og i de påfølgende sesongene fikk han bokført 5 mål på 27 ligakamper i 2002/03-sesongen og 6 mål på 35 ligakamper i 2003/04-sesongen. I 2004/05-sesongen ble det 3 mål på 31 ligakamper, men det som han fikk mest oppmerksomhet for i denne sesongen var hans rettmessige offentlige kritikk av klubbens manager, Graeme Souness, og som et resultat av dette ble han sommeren 2005 lånt ut til Portsmouth.

Robert spilte sin første kamp for Portsmouth den 13. august 2005 i en ligakamp mot Tottenham, og en uke senere noterte han seg for sitt første mål for *Pompey* i en kamp mot West Bromwich Albion. I januar 2006 vendte han tilbake til Newcastle etter å ha ha scoret 1 mål på 17 ligakamper for Portsmouth, men kort tid etter gikk han gratis til den portugisiske klubben Benfica der han skrev under på en 3 og et halvt år lang kontrakt. Robert ble værende et halvt år i Benfica der han scoret 2 mål på 13 ligakamper før han den 13. juli 2006 gikk gratis til Levante. I denne klubben spilte han 13 ligakamper før han den 8. januar 2008 signerte på en kortidskontrakt ut 2007/08-sesongen for Derby County. Han debuterte for Derby den 12. januar 2008 i en ligakamp mot Wigan Athletic.

Eksterne lenker
---------------

* (fr) Laurent Robert – Ligue de Football Professionnel Rediger på Wikidata

* (en) Laurent Robert – Major League Soccer Rediger på Wikidata

* (fr) Laurent Robert – LÉquipe Rediger på Wikidata

* (en) Laurent Robert – Transfermarkt Rediger på Wikidata

* (en) Laurent Robert – national-football-teams.com Rediger på Wikidata

* (en) Laurent Robert – Soccerbase.com Rediger på Wikidata

* (en) Laurent Robert – FootballDatabase.eu Rediger på Wikidata

* (en) Laurent Robert – Soccerway Rediger på Wikidata

* (en) Laurent Robert – EU-Football.info Rediger på Wikidata

* (en) Laurent Robert – Fora De Jogo Rediger på Wikidata
Under øvelsen Joint Warrior i 2020, seiler HMS <i id="mwEg">Sutherland</i> vestover ved Firth Of Clyde.
**Øvelse Joint Warrior** er en stor halvårlig multinasjonal militærøvelse som finner sted i Storbritannia, hovedsakelig i nordvest-Skottland. Den er etterfølgeren til øvelsene Neptune Warrior og Joint Maritime Course.

HMS Ark Royal i spissen for en konvoi under øvelsen Joint Warrior i 2008, etterfulgt av HMS Bolverk, HMS Gloucester og HMS Somerset i transitt ved Stredet Mull, Nordvest-Skottland.
Britiske fallskjermjegere fra 3. fallskermregiment i luften etter hopp fra C-130J

Hendelser
---------

* Under NW 07/1, ble to russiske Tupolev Tu-95 Bear fly oppdaget over Hebridene idet de trolig overvåket øvelsen. RAF Tornado F3 jagerfly ble scramblet fra RAF Leuchars å eskortere flyene fra britisk luftrom.
* Skarpskytingsøvelser som utgjorde en del av JW 08/1 ble klandret for å forårsake en brann som skadet 338 acre (137 ha) land på Cape Wrath.

Kontrovers
----------

Bekymring har blitt reist av marineveldedige[*klargjør*] organisasjoner om militær aktivitet knyttet Joint Warrior, spesielt bruk av ekkolodd, som kan påvirke marine pattedyr negativt.

Referanser
----------

1. ↑  «RAF jets intercept Russian planes». BBC News. Besøkt 19. mai 2014.
2. ↑  «MoD says environment a 'priority'». BBC News. Besøkt 14. mai 2014.
**Treatment** er fagordet for behandling av en manuskriptskladd. Et *treatment* er ofte kun et arbeidsdokument som kun forfatteren benytter. Dette er før det oppstår krav til hvordan ting skal se ut, så i dette dokumentet kan man skrive som man vil. I dette dokumentet finner du svarene som gir kjøtt på benet (premisset). Hvilke personer som dukker opp, rekkefølge, filmen som helhet osv.. Treatment pleier å være lange og detaljerte, ofte mellom 30 og 80 A4-sider. Treatmentet til *The Terminator* var for eksempel på 48 sider. Et treatment kan i realiteten minne om en novelle.

*Treatment* er andre ledd i filmmanuskriptskrivningsprossessen.

En mellomting av et konvensjonelt manus og et treatment kalles *scriptment*.

Referanser
----------

1. ↑  «Film Treatments». Lights Film School. Arkivert fra originalen 6. mars 2010. Besøkt 17. oktober.  Sjekk datoverdier i `|besøksdato=` (hjelp) «Arkivert kopi». Arkivert fra originalen 6. mars 2010. Besøkt 17. oktober 2016.

|  |  |
| --- | --- |
| Oppslagsverk/autoritetsdata | LCCN
 |
**Joint Base Andrews** er en felles base for det amerikanske flyvåpenet og den amerikanske marinens flystyrke. Basen ligger nær Washington, D.C. og fungerer også som base for den amerikanske presidentens to reserverte fly, de såkalte *Air Force One* (som egentlig er kallesignalet for ethvert flyvåpenfly som presidenten befinner seg ombord i).

Opprinnelig het basen *Camp Springs Army Air Base*, men navnet ble endret i 1945 for å minnes generalløytnant Frank Maxwell Andrews, som var en sentral person i oppbyggingen av flyvåpenet. Fra begynnelsen av, og inntil 2009, var basen en ren flyvåpenbase, først for det såkalte Army Air Corps (som i 1941 tok navnet Army Air Force), og så fra 1947 for den da nyopprettede forsvarsgrenen United States Air Force. I 2009 ble basen slått sammen med den nærliggende "Naval Air Facility Washington", og den har fra samme tid betegnelsen "Joint Base Andrews".

Basen ligger i Prince George's County i Maryland, litt øst for Washington, DC.

Referanser
----------

1. ↑  «Joint Base Andrews History». Arkivert fra originalen 11. august 2020. Besøkt 8. mars 2020.

Eksterne lenker
---------------

* Air Force District of Washington
* 89th Airlift Wing Arkivert 29. mars 2020 hos Wayback Machine.
* 113th Wing
* 459th Air Refueling Wing
* Air National Guard
* Naval Air Facility, Washington, D.C. Arkivert 5. juni 2019 hos Wayback Machine.
* The United States Air Force Band Arkivert 17. april 2010 hos Wayback Machine.
* USAF Honor Guard

  


|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** GNIS **·** GNIS
 |
Ruinene etter Tsaparang
**Tsaparang** er en ruinby i Tibet. Byen var i en periode hovedstad for det tibetanske kongedømmet Guge. Det hadde sin storhetstid i århundrene forut for 1630-årene. I dag ligger det meste forlatt eller i ruiner. De fleste av bygningene der, som enten er hogd ut av stein eller bygd av leirbrikker, ble ødelagt under kulturrevolusjonen. Men de tre primærkapellene som inneholder Tsaparangs skatter er intakte. De viktigste templene er Lhakhang Karpo, Lhakhang Marpo og Dorje Jigje Lhakhang. 

Kongedømmet Guge ble grunnlagt på 800-tallet etter at king Langdarma, som hadde forfulgt buddhistene, var blitt snikmyrdet. På 1000-tallet ble buddhismen gjeninnført i dette vesttibetanske området, og en rekke små tempelbyer ble bygd. Blant de viktigste var Tsaparang og Tholing. Kongedømmets innflytelse strakk seg etterhvert i fjellandet fra Kashmir til Assam. 

I 1624 kom den portugisiske jesuitt pater António de Andrade til det vestre Tibet.. Han virket som misjonær særlig i Tsaparang. På få år vant han så mange konvertitter til katolisismen at stedlige buddhister ble sterkt urolige. De samarbeidet med nabokongedømmet Ladakh med å fordrive de nye kristne fra Tsaparang og områdene rundt. Men de muslimske ladhakiene gjorde mer enn å hjelpe med denne oppgaven; deres invasjon i 1632 betydde Guge-kongedømmets undergang. 

I 1948 kom en tysk buddhistmunk, Lama Govinda, til Tsaparang og Tholing med sin hustru, Li Gotama, og fotograferte alt. Av den grunn er det kjent hvordan stedet og det templer så ut før rødegardistene kom i 1967. De ødela mange av statuene og raserte mye av det gjenværende.

Referanser
----------

1. ↑  
	* ntonio de Andrade: *O Descobrimento do Tibet... em 1624, narrado em duas cartas do mesmo religioso*, Francisco Maria Esteves Pereira, ed. (1921)

Eksterne lenker
---------------

* Fotos fra Tsaparang og Guge
* A photo essay of art from Guge, the temples of Toling & Tsaparang, Western Tibet. Photo essay: "the ART of Guge: a western Tibet kingdom."
* Ben's Blog: Tsaparang. More photos.
* Echoes of a Fallen Kingdom - NYTimes.com By KAREN SWENSON, New York Times. Published: March 19, 2000
Kart over innsjøen og tilliggende kantoner.
Vierwaldstättersjøen.
**Vierwaldstättersjøen** (tysk: *Vierwaldstättersee*, fransk: *Lac des Quatre Cantons*, italiensk: *Lago dei Quattro Cantoni/Lago di Lucerna*, retoromansk: *Lag Lucerna*) er en innsjø i de sentrale delene av Sveits. Den ligger mellom de fire «skogskantonene» (*Vierwaldstätter*) Luzern, Schwyz, Uri og Nidwalden (tidligere Unterwalden). Sjøen har en overflate på 114 km² og en maksimal dybde på 214  meter.

Innsjøen har en komplisert, flerarmet, form. Den sørligste delen er den nord-sør-orienterte Urnersee. I sørenden av denne armen renner den mest viktige elva Reuss inn i sjøen gjennom Reuss-dalen. Ved Brunnen knekker innsjøen mot vest ut i en 14 kilometer lang midtre delen av innsjøen, kalt Gersauer See. Navnet er etter tettstedet Gersau som ligger på nordbredden. Dette er den dypeste delen av innsjøen. I den nordvestre enden av Gersausjøen er det en trang passasje til den nordlige delen av innsjøen, den korsformede Chrüztrichter; med toppen av korset pekende mot nordvest. Foten av korset kalles *Vitznauerbecken*, den venstre armen heter Stanser Trichter. I enden av denne armen ligger Alpnachersee, som er forbundet til resten av innsjøen gjennom et smalt sund. Den høyre armen av korset er Küssnachtersee, og hodet av korset er den relativt korte Luzernersee med byen Luzern og utløpet til Reuss i enden av bukta.

Referanser
----------

1. ↑  (de) Bundesamt für Umwelt BAFU

Eksterne lenker
---------------

* (en) Lake Lucerne – kategori av bilder, video eller lyd på Commons Rediger på Wikidata

* (en) Vierwaldstättersee – galleri av bilder, video eller lyd på Commons Rediger på Wikidata
* (de) Historischen Lexikon der Schweiz

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BNF **·** BNF (data) **·** SUDOC **·** HDS **·** GeoNames
 |
**Concierge** (fransk; kõ'sjɛʁʒ) er en yrkesbetegnelse for en portner/portier som bistår beboere eller gjester i en bygård eller et hotell med daglige gjøremål. Conciergerollen oppstod opprinnelig i Frankrike som en tjeneste som hos oss befinner seg et sted mellom portner, vaktmester og visevert. Betegnelsen er i utbredt brukt på større hoteller rundt om i verden. Her er oppgavene å hjelpe gjestene med billett- og bordbestillinger eller bestilling av leiebil eller privatfly, altså en slags administrerende tjener eller butlerfunksjon. 

Yrkesgruppen har sin egen, internasjonale organisasjon, Les Clefs d'Or, som ble dannet i Frankrike i oktober 1929. Den hadde 80 år senere mer enn 3 000 medlemmer i over 50 land. En concierge tilknyttet foreningen bærer to gyldne, korslagte nøkler på jakkeslaget.

I Norge er conciergene organisert gjennom Norsk Hotellportierforening. Den har vært medlem av Les Clefs d'Or siden 1956.

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** BNF **·** BNF (data)
 |
***Secret Love*** er en amerikansk stumfilm fra 1916, regissert av Robert Z. Leonard.

Handling
--------

I en engelsk gruve-by på 1870-tallet forelsker Joan Lowrie seg i Fergus Derrick, den nye sjefsingeniøren som lover å forbedre arbeidsforholdene i området. Joans far Don driver imidlertid gruven, og liker at forholdene er akkurat som de er. Som et resultat avskyr han Fergus, og forsøker til og med å myrde ham.

Joan redder imidlertid Fergus, hvoretter Don blir drept av en av arbeiderne som han tidligere hadde mishandlet. Dons dødsfall fjerner den eneste hindringen for Joans romantikk, så vel som en rekke forbedringer i gruven. Samtidig som Joan og Fergus snart legger planer for ekteskapet deres, blir det også utviklet planer for å gjøre gruven tryggere for arbeiderne og mer effektiv.

Skuespillere
------------

* Jack Curtis som Don Lowrie.
* Helen Ware som Joan Lowrie.
* Dixie Carr som Liz.
* Harry Carey som Fergus Derrick.
* Harry Carter som Ralph Lonsdale.
* Harry Southard som Paul Grace.
* Warren Ellsworth som en mine-formann.
* Ella Hall som Arnice.
* Willis Marks som Craddock.

Referanser
----------

1. ↑  Secret Love
2. ↑  SECRET LOVE

Eksterne lenker
---------------

* (en) *Secret Love* på Internet Movie Database Rediger på Wikidata

* (en) *Secret Love* på AllMovie Rediger på Wikidata

* (en) *Secret Love* på Silent Era Rediger på Wikidata
**Bjerkaker** er en bydel i Tromsø kommune, og er lokalisert lengst sør på Tromsøya. Bjerkaker ble etablert av A. Ebeltoft i 1855.

Nabolaget er en del av Sør-Tromsøya bydelsråd som ønsker å representere befolkningen på Bjerkaker og Fagereng, samt skolekretsene som bydelene før 2012 var bundet til. Bydelsrådet er et privat initiativ og har ingen administrativ rolle i bydelen, men er med å påvirke offentlige saker som er til politisk behandling ved å være en formell part eller høringsinstans i Bygg-, Plan- og delingssaker. Sør-Tromsøya er en geografisk henvisning, og ikke et offentlig navn. Sør-Tromsøya er ikke ført i Sentralt stedsnavnregister eller Statens kartverk.

Bydelene i Tromsø har ingen allmenngyldige og klare definerbare grenser. Omtrentlig strekker Bjerkaker seg fra Sydspissen i sør til Lille Lanes i nord, og Tromsø museum i vest.

Referanser
----------

1. ↑  Steenstrup, Erling (2012): Glimt fra Sør-Tromsøyas historie, Google Docs
2. ↑  «Innfører fritt skolevalg», *Nordlys* 17. februar 2012
3. ↑  Kart over Fagereng og Bjerkaker skolekrets Arkivert 13. februar 2015 hos Wayback Machine. *Sortromsoya.org*
4. ↑  Vedtekter Arkivert 13. februar 2015 hos Wayback Machine. *Sortromsoya.org*

Portal: Tromsø

|  |  |
| --- | --- |
| Oppslagsverk/autoritetsdata | GeoNames
 |
**Sandrew Metronome** er en skandinavisk filmdistributør. Det var eid av Anders Sandrew Foundation og den norske Schibsted-gruppen.

Sandrews ble etablert på 1920-tallet av Anders Sandrew (1885–1957). Kjeden opererte kun i Stockholm-området i starten, men på 1940-tallet ble den utbredt i hele Sverige.

Sandrew Metronome ble etablert 1990 av Sandrew og danske Metronome. 1996 ble Schibsted deleier og 2006 hovedeier av firmaet. 
Firmaet hadde flere kinoer rundt omkring i nordiske land. De har akkurat gitt opp kino-forretning, dette for å konsentrere seg på distribusjon.

Sandrew Metronome er for tiden[*når?*] den nordiske distributøren av filmer fra Warner Bros. som de har vært siden slutten av 1990-tallet. I det siste har firmaet etterspurt nordiske rettigheter for Focus Features.[*trenger oppdatering*]

Schibsted solgte Sandrew Metronome i 2013.

Eksterne lenker
---------------

* (en) Offisielt nettsted Rediger på Wikidata

| * v
* d
* r
Schibsted |
| --- |
| Aviser | 
* *20 Minutes France*
* *20 Minutos Spain*
* *Aftenposten*
* *Aftonbladet*
* *Bergens Tidende*
* *Fædrelandsvennen*
* *Stavanger Aftenblad*
* *Svenska Dagbladet*
* *VG*

 |
| Delt eierskapsaviser | 
* *Adresseavisen*
* *Harstad Tidende*
* *iTromsø*
* *Postimees*
* *SL Õhtuleht*

 |
| TV-selskaper | 
* Aftonbladet TV7
* Kanal 2
* Sandrew Metronome

 |
| Internettsider | 
* E24
* E24.se
* Finn.no
* Hitta
* Sesam
* Mittanbud.no

 |
| Datterselskaper | 
* Eesti Meedia Group
* Estonian Magasin Group
* Schibsted Norge
* Schibsted Forlagene
* Zurnalu Leidybos Grupe

 |

Portal: Film

|  |  |
| --- | --- |
| Oppslagsverk/autoritetsdata | VIAF **·** LIBRIS
 |
**Secunderabad** er en by i delstaten Telangana i India og en forstad til byen Hyderabad. Den tilhører distriktet Hyderabad og hadde ved folketellingen i 2011 en befolkning på 213 698. Byen Secunderabad var i kolonitiden britenes hovedsete i staten Hyderabad.

Historie
--------

James Street i Secunderabad fotografert av Lala Deen Dayal på 1880-tallet
Byen Secunderabad ble grunnlagt i 1806 av Det britiske ostindiske kompani. Den er oppkalt etter Sikander Jah, den tredje nizam av Hyderabad, og lå like nord for byen Hyderabad, adskilt av innsjøen Hussain Sagar. Secunderabad var britenes hovedsete i staten Hyderabad og var stedet der den britiske resident holdt til. Britene hadde også en garnison stasjonert i Secunderabad.

I desember 1945 overførte Storbritannia Secunderabad til staten Hyderabad.

Byen er stedet der nobelprisvinneren Ronald Ross gjorde studier av malaria og malariaparasitter.

Referanser
----------

1. ↑  *Cities having population 1 lakh and above, Census 2011*, Provisional Population Totals, Census of India 2011, s. 11.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames **·** MusicBrainz
 |